钦定古今图书集成/明伦汇编/闺媛典/第281卷 > 皇清十四 > 朱元贡妻黄氏〈元振妻附〉
## 钦定古今图书集成/明伦汇编/闺媛典/第281卷 > 皇清十四 > 朱元贡妻黄氏〈元振妻附〉

按《休宁县志》：“黄氏，溪口人，朱元贡妻。年二十一而寡，绝粒数日，从姑命强起。未几，二孤俱殇，氏孝养翁姑，送死营葬，苦节三十馀年。贡弟元振妻亦黄。氏年二十六夫亡，遗孤七龄，斋心茹素，纺绩持家。姑瞽多疾，妯娌同心合力，奉之终老。”